Predsjednica Kolinda Grabar-Kitarović kada je sinoć na skupu u Osijeku govorila o poslovima preko interneta za 8000 eura koje je dogovorila s drugim državama, mislila je na poslove IT stručnjaka za izraelske tvrtke koje se bave cyber sigurnošću, kažu u njenom izbornom stožeru.

Kada je aktualna predsjednica u srpnju ove godine bila u službenom posjetu Izraelu razgovarala je s tamošnjim premijerom Benjaminom Netanyahuom koji joj je rekao da su izraelske potrebe za IT stručnjacima veće od broja stručnjaka kojima tamo raspolažu.

Video: Kolinda Grabar-Kitarović posjetila Novu Gradišku

Vaš preglednik ne omogućava pregled ovog sadržaja.

U tom kontekstu hrvatski su IT stručnjaci dobrodošli u Izraelu, gdje ih tamošnje tvrtke mogu obučiti za posao cyber sigurnosti, a raditi potom mogu "online" iz Hrvatske. U svijetu se na godišnjoj razini, kažu u predsjedničinu izbornom timu, potroši oko 500 milijardi eura na cyber sigurnost, a izraelski IT stručnjaci koji rade na tom polju netto zarađuju oko 5000 eura, što je oko 8000 eura brutto.